Diari Oficial de la Generalitat Valenciana


Sumari del DOGV 6628, del 11-10-2011 (2011/10863)

Notificació de la resolució per la qual es procedix a la cancel·lació de la inscripció i baixa de l'establiemnt número CV-m1335-A en el Registre General d'Empreses, Establiments i Professions Turístiques de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6628

Data del DOGV
:   11-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10512


Organisme emissor
:   Conselleria de Turisme, Cultura i Esport

Tipus de document
:   Anunci

Notificació de la resolució per la qual es procedix a la cancel·lació de la inscripció i baixa de l'establiemnt número CV-m1335-A en el Registre General d'Empreses, Establiments i Professions Turístiques de la Comunitat Valenciana. [2011/10243]  
Per no haver sigut possible notificar, de manera personal i directa a l'interessat, l'escrit sobre la cancel·lació de la inscripció i la baixa de l'agència de viatges Viajes Macarella, la titularitat de la qual exercix Ventas y Representaciones Alicantinas, SL, es procedix a publicar-lo en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.  
  
  
València, 19 de setembre de 2011.- La cap de l'Àrea de Producte: Isabel Palafox Gámir.  
  
«Assumpte: cancel·lació de la inscripció i baixa en el Registre General d'Empreses, Establiments i Professions Turístiques.  
Amb data 11 de maig de 2010, es va procedir a classificar i inscriure en el Registre General d'Empreses, Establiments i Professions Turístiques de la Comunitat Valenciana, amb número d'inscripció CV-m1335-A, l'establiment Viajes Macarella, siti a Sant Joan (Alacant), carrer del Mercat, número 17, la titular del qual és l'entitat Ventas y Representaciones Alicantinas, SL (CIF O17560635).  
Per mitjà de la publicació en el Diari Oficial de la Comunitat Valenciana de data 4 de juliol de 2011, es va notificar que l'entitat Seguros Catalana Occidente, SA, havia comunicat a la Conselleria de Turisme que havia procedit a l'anul·lació de la pòlissa d'assegurança de caució N-04812793, prestada per esta companyia a favor de l'entitat Ventas y Representaciones Alicantinas, SL, com a titular de l'agència de viatges Viajes Macarella. La dita fiança es correspon amb la que tota agència de viatges ha de mantindre en vigència permanent segons l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana.  
  
En este mateix escrit se li concedia un termini de quinze dies perquè presentara davant d'esta administració la corresponent carta de pagament justificativa del depòsit d'una nova fiança en el servici territorial d'Economia i Hisenda corresponent, i se li advertia que si no ho feia, d'acord amb l'esmentat Decret 20/1997, això seria causa de cancel·lació de la inscripció i de baixa en el Registre General d'Empreses, Establiments i Professions Turístiques.  
Transcorregut el termini atorgat sense que el titular de l'agència de viatges haja aportat cap documentació a este respecte, es resol:  
Cancel·lar la inscripció de l'establiment Viajes Macarella, amb número d'inscripció CV-m1335-A, siti a Sant Joan (Alacant), carrer del Mercat, número 17, la titular del qual és l'entitat Ventas y Representaciones Alicantinas, SL, en el Registre General d'Empreses, Establiments i Professions Turístiques de la Comunitat Valenciana, i procedir a donar-lo de baixa.  
D'acord amb el que establix l'article 15.4 de la Llei 3/1998, no podrà presentar-se una nova comunicació prèvia o una declaració responsable d'inici de la mateixa activitat fins que no hagen transcorregut tres mesos des de la notificació de la present resolució, i en este cas haurà d'anar acompanyada de la documentació que acredite el compliment dels requisits establits en la normativa vigent.  
De conformitat amb el que disposen els articles 52 i 53 de la Llei 3/1998, constituïx una infracció administrativa molt greu l'exercici de l'activitat sense haver-ne comunicat l'inici de la manera legalment determinada o sense l'habilitació preceptiva, i es podrà ser sancionat d'acord amb els articles esmentats, sense perjuí de les responsabilitats penals i civils corresponents.  
Contra este acte, que no posa fi a la via administrativa, es podrà interposar un recurs d'alçada davant de la consellera de Turisme, Cultura i Esport, i presidenta de l'Agència Valenciana de Turisme, en el termini d'un mes comptat des de l'endemà de ser notificat, d'acord amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
València, 29 de juliol de 2011.- El secretari autonòmic de Turisme i Projectes Estratègics: Luis Lobón Martín.»